ཏིང་གཡས་ཤན་ནས་སྤྱི་ཁྱབ་ཧྲུའུ་ཅི་ཞི་ཅིན་ཕིང་གིས་བློ་མཐུན་ཉིའུ་པུན་ལ་སྤྲིངས་པའི་འཕྲིན་ཡིག་གི་དགོངས་པ་གཏིང་ཟབ་དང་ནང་དོན་ཕུན་སུམ་ཚོགས་པ།མི་སེམས་འགུལ་བ་བཅས་ཡོད་པས་སྤྱི་ཁྱབ་ཧྲུའུ་ཅིས་རིག་རྩལ་ལས་དོན་པ་དང་རྒྱ་ཆེའི་ཤེས་ཡོན་ཅན།ལས་རིགས་ཁག་གི་ཤེས་ལྡན་པ་བཅས་ལ་མཐོང་ཆེན་པོ་དང་བྱམས་བརྩེའི་ཐུགས་ཁུར་གནང་ལུགས་གང་ལེགས་མཚོན་གྱི་ཡོད་པས།ཚང་མས་ངེས་པར་དུ་འཕྲིན་ཡིག་གི་དགོངས་དོན་སློབ་སྦྱོང་དང་གོ་བ་གཏིང་ཟབ་ལེན་ནས་ལག་བསྟར་དོན་འཁྱོལ་ནན་ཏན་བྱས་ཏེ་བསམ་བློ་དང་ཆབ་སྲིད།རྩ་འཛུགས།སྤྱོད་ཚུལ་བཅས་འཛུགས་སྐྱོང་ལ་ཤུགས་སྣོན་བརྒྱབ་སྟེ།ཏཱ་ལའི་རུ་ཚོགས་ཆབ་སྲིད་ཐོག་གི་ལོག་སྤྱོད་རང་བཞིན་དང་ཆོས་ལུགས་ཐོག་གི་གཡོ་ཟོལ་རང་བཞིན།བྱ་ཐབས་ཐོག་གི་མགོ་སྐོར་རང་བཞིན་བཅས་ལ་ཐེར་འདོན་དགག་རྒྱག་བྱེད་པའི་བྱེད་སྒོ་ཧུར་ཐག་སྤེལ་ཏེ།བོད་ལྗོངས་གོང་འཕེལ་མྱུར་པོ་དང་ཡུན་རིང་བདེ་འཁོད་ཡོང་ཆེད་ལེགས་སྐྱེས་དེ་བས་ཆེ་བ་འབུལ་དགོས་ཞེས་གསུངས་པ་རེད།